Rent praktisk kan dette ifølge avisen bety at offisielle politimyndigheter kan få tilgang til for eksempel grupper som er lukket for offentligheten.

– Vi har sett på mulighetene for uniformerte profiler. Men har ikke avgjort om dette er noe vi skal gå for, sier kommunikasjonsrådgiver Axel Wilhelm Due i Kripos.

Så langt har ikke Facebook gitt politiet profiler med utvidede rettigheter på nettsamfunnet, men politiet kan i stedet søke om innsyn i lukkede profiler i forbindelse med straffesaker.

Les også: Facebooks hemmelige regler lekket

Facebooks norske PR-byrå, Släger kommunikasjon, skriver i en epost at det sosiale mediet ikke har et konkret svar angående verifiserte politiprofiler på nettsamfunnet på nåværende tidspunkt.